CELEX: 62015TN0206
Language: fi
Date: 2015-04-23 00:00:00
Title: Asia T-206/15: Kanne 23.4.2015 – Intercon v. komissio

6.7.2015   
            
            
               FI
            
            
               Euroopan unionin virallinen lehti
            
            
               C 221/24
            
         Kanne 23.4.2015 – Intercon v. komissio
   (Asia T-206/15)
   (2015/C 221/33)
   Oikeudenkäyntikieli: puola
   
      Asianosaiset
   
   
      Kantaja: Intercon Sp. z o.o. (Łódź, Puola) (edustaja: asianajaja B. Eger)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että varat, jotka Euroopan komissio on maksanut kantajalle sillä perusteella, että kantaja on ottanut osaa sopimuksen VPH2- 224635 kohteena olevaan hankkeeseen, olivat kyseisen sopimuksen yleisten ehtojen II.14 artiklan mukaisesti tukikelpoisia kustannuksia, eikä kantaja näin ollen ole velvollinen palauttamaan kyseisiä varoja
            
         
               —
            
            
               velvoittamaan Euroopan komission korvaamaan oikeudenkäyntikulut
            
         
               —
            
            
               lykkäämään riidanalaisen päätöksen täytäntöönpanoa.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen ainoaan kanneperusteeseen, joka koskee sopimuspuolten lojaliteettiperiaatteen sekä yrittäjän luottamusta komissioon koskevan periaatteen loukkaamista.
   
               —
            
            
               Komissio ei ole ottanut huomioon mitään kommentteja tai asiakirjoja, jotka tuensaaja on esittänyt 14.8.2014 päivätyssä kirjeessään. Tässä yhteydessä komissio on vedonnut edellä mainitun sopimuksen liitteessä II olevaan 22.II.5 artiklaan, jossa komissiolle annetaan oikeus olla ottamatta huomioon viivästyneitä väitteitä ja todisteita. Mainittu toiminta ei kuitenkaan ollut oikeutettua sen vuoksi, että komissio oli itse pyytänyt tuensaajaa esittämään uusia huomautuksia. Tällaisessa tilanteessa se, ettei uusia todisteita ja kommentteja oteta lainkaan huomioon, on ilmeinen sopimuspuolten lojaliteettiperiaatteen ja yrittäjän luottamusta komissioon koskevan periaatteen loukkaus.